Rosengarten (Harburg)
Rosengarten on vald Saksamaal Alam-Saksi liidumaal Harburgi kreisis Hamburgi lähedal. Valla pindala on 63,67 km². 31. detsembril 2017 elas seal 13 561 inimest. See moodustati 1972. aastal Eckeli, Ehestorfi (ja Alveseni), Emseni, Iddenseni, Kleckeni, Leverseni, Nenndorfi, Sottorfi, Tötenseni ja Vahrendorfi küla ühendamisega ning sai nime lähedal asuva metsa järgi. Guinea 1990. aastal rajatud Hamburgi aukonsulaat paikneb Rosengartenis. Tötenseni küla on Saksamaal tuntud Dieter Bohleni elukohana.